### | | | | --- | --- | | | | | --- | | **Teknik- og Miljøudvalget** 1. marts 2018 Sagsnr. 710-2017-28860 Dok.nr. 710-2018-29901 Sagsbehandler DPLVSO | | 23.                 Projektforslag fra [adresse] for etablering af solvarmeanlæg - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

[adresse] ønsker at etablere 26.000 m2 solvarmeanlæg
som supplement til værkets øvrige varmeproduktion, der primært er baseret på
afbrænding af halm. [adresse] har derfor indsendt vedlagte
projektforslag med anmodning om kommunens godkendelse.

Solvarmeanlægget vil omfatte følgende delelementer:

· 26.000 m2 solvarmepaneler

· 300 m forsyningsledning

· 25 meter høj akkumuleringstank (diameter 18,5 m, volumen 6.000 m3)

· 200 m2 vekslerbygning.

Som det fremgår af vedlagte oversigtskort, ønskes
solvarmepanelerne opført syd for [adresse] på industrigrunden
[adresse][adresse] eksisterende bygninger på [adresse]
Naja Dam og vekslerbygningen skal placeres ved solvarmepanelerne.

[adresse] er i dialog med ejeren af industrigrunden
om købet og har en forkøbsret frem til 12. marts 2018.

Solvarmeanlægget forventes at kunne dække ca. 18 % af
[adresse] årlige varmeproduktion. Med akkumuleringstanken vil der også
kunne oplagres varme produceret i normal arbejdstid til nat og weekender,
hvilket forventes at reducere de faste driftsomkostninger for
halmkedelanlæggene.

**VURDERING**

På baggrund af oplysningerne i vedlagte projektforslag
vurderer Teknik og Kultur, at projektet som helhed er både samfundsøkonomisk og
miljømæssigt fordelagtigt.

I projektet er der regnet med en samlet anlægsinvestering
på 50,5 mio.kr. for [adresse], og projektet vil medføre et
selskabsøkonomisk overskud på 18,4 mio. kr. set over 20 år.

Gennemførelsen af projektet vil medføre en
samfundsøkonomisk fordel på godt 5,5 mio. kr. set over 20 år. Der er i den
forbindelse lavet følsomhedsberegninger, der viser, at projektet er robust
overfor både lavere solvarmeydelser og øgede udgifter til drift,
vedligeholdelse og investeringer.

Investeringen i solvarmeanlægget berører ikke forbrugernes
økonomi negativt, men vil derimod medføre, at varmeprisen på længere sigt vil
kunne sænkes, da besparelserne på udgifterne til indkøb af halm mere end
opvejer afskrivningen på solvarmeanlægget.

Hvis projektet gennemføres, vil den samlede CO2-udledning
fra [adresse] produktion blive reduceret med 17 %, svarende til i alt
2.087 tons CO2, set over 20 år.

For at kunne godkende projektforslaget er det nødvendigt,
at kommunen meddeler dispensation fra den gældende lokalplan i forhold til overskridelse
af bebyggelseshøjde og bebyggelsesgrad på den enkelte grund, manglende
etablering af en udlagt vej i området samt til etablering af en
varmeforsyningsledning.

[adresse] ansøgning om dispensation har været
sendt i høring ved alle ejendomme indenfor eller i umiddelbar nærhed af
lokalplanområdet. Favrskov Kommunes Planudvalg vil på møde 6.  marts 2018 tage
stilling til de indkomne høringssvar og beslutte, om der skal meddeles
dispensation til projektet.

I henhold til miljøvurderingsloven, skal Favrskov Kommune
også foretage en screening af, om projektet vil medføre væsentlige
miljøpåvirkninger og dermed er omfattet af krav om VVM-redegørelse. Screeningen
foretages på baggrund af de detaljerede oplysninger, som [adresse] har
fremsendt særskilt til kommunen via det lovpligtige anmeldeskema.

[adresse] er ansvarlig for at indhente øvrige
fornødne tilladelser til brug for realiseringen af projektet, herunder
byggetilladelse og tilladelse efter miljøbeskyttelseslovens § 19 om beskyttelse
af jord og grundvand.

**ØKONOMI**

[adresse] forventer at søge Favrskov Kommune om
kommunegaranti for optagelse af lån i Kommunekredit på 50,5 mio. kr., hvoraf
der skal betales løbende/årlig provision til Favrskov Kommune på restgælden.
Der vil blive fremsendt særskilt ansøgning om kommunegaranti til behandling i
Byrådet. Det kommunegaranterede lån er en betingelse for, at projektet kan
gennemføres.

**INDDRAGELSE**

Projektforslaget har været sendt i høring ved HMN GasNet
P/S, der har meddelt, at de ikke har bemærkninger til projektet.

I forbindelse med [adresse] ansøgning om
dispensation fra den gældende lokalplan, har Favrskov Kommune gennemført en
nabo- og partshøring af sagen fra 22. januar til 5. februar 2018.

Der er indsendt to høringssvar i løbet af perioden. Det ene
høringssvar er fra Vejdirektoratet, som tilkendegiver at de ikke har
bemærkninger til projektet. Det andet høringssvar er fra en beboer i
Nygårdsvænget, som rejser tvivl om, hvorvidt visualiseringerne viser
akkumuleringstankens synlighed fra kritiske standpunkter i Nygårdsvænget. Som
tidligere nævnt, vil høringssvarene indgå i Planudvalgets endelige behandling
af dispensationsansøgningen 6. marts 2018.

[adresse] har endvidere afholdt orienteringsmøde 1.
februar 2018 for naboer og interessenter. På mødet præsenterede Hadsten
Varmeværk projektet og [adresse] orienterede om
dispensationsansøgningen.

Når Favrskov Kommune har gennemført en screening af, om
projektet vil medføre væsentlige miljøpåvirkninger, vil et udkast til kommunens
afgørelse først blive sendt i fire ugers nabo- og partshøring, hvorefter
kommunen vil træffe endelig afgørelse i sagen.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
projektforslag for 26.000 m2 solvarmeanlæg godkendes.

**BESLUTNING**

**Bilag**

|  |  |
| --- | --- |
| Projektforslag for 26.000 m2 solvarmeanlæg ved [adresse] | 710-2018-9471 |
| Oversigtskort | 710-2018-29974 |